### מדריך למורה

### מסכת ביכורים פרק ג משנה ז

# מצוַת מקרא הביכורים (המשך)

**משך ההוראה**: שיעור אחד.

נוסח המשנה

**בָּרִאשׁוֹנָה –**

**כָּל מִי שֶׁיּוֹדֵעַ לִקְרוֹת – קוֹרֵא, וְכָל מִי שֶׁאֵינוֹ יוֹדֵעַ לִקְרוֹת - מַקְרִין אוֹתוֹ.**

**נִמְנְעוּ מִלְּהָבִיא –**

**הִתְקִינוּ שֶׁיְּהוּ מַקְרִין אֶת מִי שֶׁיּוֹדֵעַ וְאֶת מִי שֶׁאֵינוֹ יוֹדֵעַ.**

תוכן

# על מביא הביכורים לקרוא את פסוקי הביכורים. באיזה אופן היו קוראים. המשנה שלנו מלמדת שבעבר היה כל מי שיודע לקרוא קורא בעצמו, ואילו למי שלא ידע לקרוא בעצמו היו מקריאים מילה במילה, והוא היה חוזר. מצב זה גרם לבושה לאלו שלא ידעו לקרוא, עד כדי כך שהם נמנעו מלהביא. על כן תיקנו חכמים שהכהנים יקריאו את מקרא הביכורים עבור כולם, וכך לא יתביישו אלו שאינם יודעים לקרוא.

מיומנות

במשנה זו יש רצף אירועים, שאחד מוביל למשנהו – בראשונה היה מצב אחד, המצב הזה יצר בעיה, חכמים תיקנו תקנה כדי לשנות את המצב ולפתור את הבעיה. יש לשים לב שהתלמידים עמדו על הרצף הזה והבינו אותו.

ניתן להציג את הדברים בגרף התפתחות:

בראשונה נמנעו מלהביא התקינו.

משמעות

יעל: מהמשנה ניתן ללמוד עד כמה יש להיזהר לא לבייש אחרים.

חגי: תחשבי כמה ענווה נדרשה מתלמידי החכמים וגדולי ישראל שהביאו ביכורים וחזרו אחרי הכהן מילה מילה אף על פי שוודאי ידעו היטב את הפסוקים.

משימה 3:

חשבו וכתבו על מצבים שבהם יש להיזהר שלא לבייש אחרים או את מי שלא יודע.

הישגים בהוראת המשנה:

מושגי תוכן

**הִתְקִינוּ** – תיקנו **תַּקָּנָה**, קבעו הלכה כדי **לתקן** את המצב הבעייתי שנוצר.